મંત્રાલય હવે કપરી સ્થિતિમાં છે, કારણ કે નવી ખરીદી અને અપગ્રેડેશન માટેનો ભંડોળનો કેટલોક હિસ્સો મહેસૂલના મથાળા હેઠળ સ્થળાંતરિત કરાય અથવા તો કેન્દ્ર પાસે પાછો જાય તેવી સંભાવના છે. આમ થશે તો તેના આધુનિકીકરણના પ્રયત્નોને ફટકો પહોંચશે. ઈટીને મળેલો સત્તાવાર આંકડાનો ખર્ચ નિર્દેશ કરે છે કે સંરક્ષણ મંત્રાલય એક લાખ કરોડના સોદા કરવાના લક્ષ્યાંકથી પાછું પડે તેવી સંભાવના છે. હવાઈ દળે તો તેને આપવામાં આવેલું ભંડોળ સારી રીતે વાપર્યુ છે. તેના રૂ. ૩૩,૬૫૭ કરોડના ભંડોળમાંથી ૭૩ ટકા બજેટ વપરાઈ ગયુ છે, જયારે ડીઆરડીઓએ રૂ. ૭,૭૮૮ કરોડની બજેટ ફાળવણીના ૬૪ ટકા હિસ્સો ખર્ચ કર્યો છે.